nibzard/narodne-novine-full-text-markdown huggingface dataset:
### NN 116/2016 (14.12.2016.), Rješenje o imenovanju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

2565

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 19. stavka 4. Zakona o prijevozu u linijskom i povremenom obalnom pomorskom prometu (»Narodne novine«, br. 33/06, 38/09, 87/09, 18/11, 80/13 i 56/16) Vlada Republike Hrvatske je na sjednici održanoj 8. prosinca 2016. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Imenuje se BRANIMIR BELANČIĆ-FARKAŠ predsjednikom Upravnog vijeća Agencije za obalni linijski pomorski promet, kao predstavnik ministarstva nadležnog za poslova pomorstva.

2. Za članove Upravnog vijeća Agencije za obalni linijski pomorski promet, imenuje se:

– KSENIJA KOŠČEVIĆ-ČUVALO, predstavnica ministarstva nadležnog za poslove pomorstva

– MELITA ŠTRBIĆ, predstavnica ministarstva nadležnog za poslove pomorstva

– HRVOJE RADOVANIĆ, predstavnik ministarstva nadležnog za poslove financija

– NIKOLINA KLAIĆ, predstavnica ministarstva nadležnog za poslove razvoja otoka.

Klasa: 080-02/16-01/554

Urbroj: 5030115/1-16-02

Zagreb, 8. prosinca 2016.

Predsjednik
mr. sc. Andrej Plenković, v. r.
### NN 116/2016 (14.12.2016.), Odluka o opozivu izvanredne i opunomoćene veleposlanice Republike Hrvatske u Crnoj Gori

PREDSJEDNICA REPUBLIKE HRVATSKE

2555

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/16-02/17, urbroj: 5030115/1-16-08 od 5. prosinca 2016., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

IVANA SUTLIĆ PERIĆ opoziva se dužnosti izvanredne i opunomoćene veleposlanice Republike Hrvatske u Crnoj Gori, sa sjedištem u Podgorici.

Ova Odluka stupa na snagu 14. prosinca 2016. godine.

Klasa: 018-07/16-02/10

Urbroj: 71-06-01/1-16-2

Zagreb, 8. prosinca 2016.

Predsjednica
Republike Hrvatske
Kolinda Grabar-Kitarović, v. r.
### NN 118/2016 (16.12.2016.), Pravilnik o dopuni Pravilnika o evidenciji uporabe poljoprivrednog zemljišta

MINISTARSTVO POLJOPRIVREDE

2594

Na temelju članka 120. stavka 2. Zakona o poljoprivredi (»Narodne novine« broj 30/2015), ministar poljoprivrede donosi

PRAVILNIK

O DOPUNI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

Članak 1.

U Pravilniku o evidenciji uporabe poljoprivrednog zemljišta (»Narodne novine« broj 35/2015) u članku 8. iza stavka 1. dodaju se stavci 2., 3., 4., 5. i 6. koji glase:

»(2) Na temelju izjave iz stavka 1. ovoga članka poljoprivrednik može u Agenciji pokrenuti postupak upisa u ARKOD i onih poljoprivrednih površina koje koristi, a za koje ne posjeduje dokumente o vlasništvu i/ili posjedu.

(3) U slučaju iz stavka 2. ovoga članka Agencija će kroz postupak utvrđivanja činjeničnog stanja na terenu (brza terenska provjera), po potrebi uz prisutnost poljoprivrednika i poljoprivrednika koji koriste susjedne ARKOD parcele, provjeriti činjenice korištenja, poljoprivredne površine ucrtane prema ARKOD metodologiji i evidentirati u Zapisnik.

(4) Izvadak iz Zapisnika iz stavka 3. ovoga članka objavljuje se na oglasnoj ploči regionalnog ureda Agencije, te se dostavlja nadležnoj jedinici lokalne samouprave radi objave na službenoj oglasnoj ploči i omogućavanja primjedbi na izvadak iz Zapisnika u trajanju od 30 dana od dana objave na oglasnoj ploči regionalnog ureda Agencije.

(5) Nakon isteka roka iz stavka 4. ovoga članka ukoliko nema primjedbi na izvadak iz Zapisnika, Agencija će ucrtane površine u ARKOD sustavu iz stavka 2. ovoga članka smatrati potvrđenim. U slučaju opravdanih primjedbi odnosno osporavanja korištenja postupit će se sukladno članku 13. ovoga Pravilnika.

(6) Poljoprivredne površine u vlasništvu države upisuju se u ARKOD samo uz pravno valjanu dokumentaciju u skladu s propisima koji reguliraju korištenje zemljišta u vlasništvu države.«

Dosadašnji stavci 2. i 3. postaju stavci 7. i 8.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/15-01/30

Urbroj: 525-07/0208-16-3

Zagreb, 9. prosinca 2016.

Ministar poljoprivrede
Tomislav Tolušić, dipl. iur., v. r.
### NN 118/2016 (16.12.2016.), Rješenje Zavoda za unapređivanje zaštite na radu, klasa: UP/I-115-01/15-01/26, urbroj: 425-02/2-16-5 od 1. prosinca 2016.

Zavod za unapređivanje zaštite na radu

2598

Na zahtjev društva KONSPEKT d.o.o. iz Zagreba, Ulica Josipa Marohnića 3, OIB: 93206044533, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu donosi

RJEŠENJE

I.

KONSPEKT d.o.o. iz Zagreba, Ulica Josipa Marohnića 3, OIB: 93206044533, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima, navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/26, urbroj: 425-02/2-15-2 od 6. svibnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/26

Urbroj: 425-02/2-16-5

Zagreb, 1. prosinca 2016.

Ravnatelj
Vitomir Begović, v. r.
### NN 118/2016 (16.12.2016.), Pravilnik o izmjeni i dopuni Pravilnika o obavljanju gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE

2595

Na temelju članka 9. stavka 1. točke 1. i 2. i članka 23. stavka 6. Zakona o morskom ribarstvu (»Narodne novine« br. 81/13, 14/14 i 152/14) ministar poljoprivrede donosi

PRAVILNIK

O IZMJENI I DOPUNI PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine« br.: 101/14, 125/14, 140/14, 147/14, 2/15, 37/15, 44/15, 134/15 i 94/16) u članku 10. stavak 2. mijenja se i glasi:

»(2) Tijekom razdoblja od 5. siječnja 2017. godine u 12.00 sati do 16. siječnja 2017. godine u 12.00 sati svako plovilo koje obavlja ribolov plivaricom srdelarom može imati najviše 5 ribolovnih dana.«.

Dodaje se novi stavak 5. koji glasi:

»(5) Iznimno od stavka 1. ovoga članka ribolov plivaricom srdelarom dozvoljen je u razdoblju od 21. prosinca 2016. godine u 12.00 sati do 24. prosinca 2016. godine u 12.00 sati plovilima čija duljina ne prelazi 18 metara preko svega i čiji ukupni iskrcaj do 15. prosinca 2016. godine u 12.00 nije premašio 200 tona sitne plave ribe po plovilu u 2016. godini, a čiji će popis biti objavljen na web-
-stranici Ministarstva poljoprivrede.

Članak 2.

Ovaj Pravilnik stupa na snagu prvoga dana nakon dana objave u »Narodnim novinama«.

Klasa: 011-02/14-01/46

Urbroj: 525-13/1282-16-21

Zagreb, 15. prosinca 2016.

Ministar poljoprivrede
Tomislav Tolušić, dipl. iur., v. r.
### NN 118/2016 (16.12.2016.), Pravilnik o dopunama Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2016. godini

MINISTARSTVO POLJOPRIVREDE

2596

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/13, 14/14 i 152/14) ministar poljoprivrede donosi

PRAVILNIK

O DOPUNAMA PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2016. GODINI

Članak 1.

U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2016. godini (»Narodne novine« br. 141/15, 19/16, 39/16, 59/16, 76/16 i 94/16) u članku 3. stavku 1. nakon riječi: »15. prosinca 2016. godine u 12.00 sati« dodaju se riječi: »i u razdoblju od 21. prosinca 2016. godine u 12.00 sati do 24. prosinca 2016. godine u 12.00 sati«.

U stavku 3. nakon riječi: »15. prosinca 2016. godine u 12.00 sati« dodaju se riječi: »i u razdoblju od 21. prosinca 2016. godine u 12.00 sati do 24. prosinca 2016. godine u 12.00 sati«.

Članak 2.

Ovaj Pravilnik stupa na snagu prvoga dana nakon dana objave u »Narodnim novinama«.

Klasa: 011-02/15-01/56

Urbroj: 525-13/1282-16-21

Zagreb, 15. prosinca 2016.

Ministar poljoprivrede
Tomislav Tolušić, dipl. iur., v. r.
### NN 120/2016 (21.12.2016.), Zakon o izmjenama i dopuni Zakona o mirovinskom osiguranju

HRVATSKI SABOR

2611

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O MIROVINSKOM OSIGURANJU

Proglašavam Zakon o izmjenama i dopuni Zakona o mirovinskom osiguranju, koji je Hrvatski sabor donio na sjednici 9. prosinca 2016.

Klasa: 011-01/16-01/67

Urbroj: 71-06-01/1-16-2

Zagreb, 13. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O MIROVINSKOM OSIGURANJU

Članak 1.

U Zakonu o mirovinskom osiguranju (»Narodne novine«, br. 157/13., 151/14., 33/15. i 93/15.) u članku 79. stavak 3. briše se.

Članak 2.

Članak 80. briše se.

Članak 3.

Članak 89. briše se.

Članak 4.

U članku 94. stavak 2. briše se.

Članak 5.

U članku 155. iza stavka 2. dodaje se stavak 3. koji glasi:

»(3) Ministar nadležan za mirovinski sustav, uz prethodnu suglasnost ministra nadležnoga za financije, pravilnikom uređuje način utvrđivanja visine sredstava iz stavaka 1. i 2. ovoga članka.«.

PRIJELAZNE I ZAVRŠNE ODREDBE

Članak 6.

(1) Korisnicima mirovine određene, odnosno ostvarene prema posebnim propisima pod povoljnijim uvjetima, koji su mirovinu ostvarili do stupanja na snagu ovoga Zakona, a kojima je mirovina bila određena prema članku 79. stavku 3., članku 80., članku 89. i članku 94. stavku 2. Zakona o mirovinskom osiguranju (»Narodne novine«, br. 157/13., 151/14., 33/15. i 93/15.), na mirovinu odnosno dio mirovine pripadajuću prema posebnom propisu na dan 31. prosinca 2016., od 1. siječnja 2017. primijenit će se važeća aktualna vrijednost mirovine iz članka 88. Zakona o mirovinskom osiguranju (»Narodne novine«, br. 157/13., 151/14., 33/15. i 93/15.) te zbrojiti s do tada usklađenim dijelom mirovine određene za staž osiguranja i tako utvrđena jedinstvena svota mirovine iskazana u jedinstvenim osobnim bodovima postaje osnova za daljnje usklađivanje mirovine prema članku 88. Zakona o mirovinskom osiguranju.

(2) Hrvatski zavod za mirovinsko osiguranje donijet će, po službenoj dužnosti, najkasnije u roku od šest mjeseci od stupanja na snagu ovoga Zakona, rješenje o jedinstvenoj svoti mirovine prema stavku 1. ovoga članka.

Članak 7.

Postupci za ostvarivanje prava iz mirovinskog osiguranja započeti do 31. prosinca 2016., dovršit će se za razdoblje ostvarivanja prava do 31. prosinca 2016. prema odredbama Zakona o mirovinskom osiguranju (»Narodne novine«, br. 157/13., 151/14., 33/15. i 93/15.).

Članak 8.

Pravilnik iz članka 5. ovoga Zakona donijet će ministar nadležan za mirovinski sustav u roku od tri mjeseca od dana stupanja na snagu ovoga Zakona.

Članak 9.

Ovaj Zakon objavit će se u »Narodnim novinama«, a stupa na snagu 1. siječnja 2017.

Klasa: 022-03/16-01/110

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 120/2016 (21.12.2016.), Zakon o izmjeni Zakona o javnom bilježništvu

HRVATSKI SABOR

2613

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O JAVNOM BILJEŽNIŠTVU

Proglašavam Zakon o izmjeni Zakona o javnom bilježništvu, koji je Hrvatski sabor donio na sjednici 9. prosinca 2016.

Klasa: 011-01/16-01/69

Urbroj: 71-06-01/1-16-2

Zagreb, 13. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENI ZAKONA O JAVNOM BILJEŽNIŠTVU

Članak 1.

U Zakonu o javnom bilježništvu (»Narodne novine«, br. 78/93., 29/94., 16/07. i 75/09.) u članku 13. stavku 1. točka 1. mijenja se i glasi:

»1. koja je državljanin Republike Hrvatske ili druge države članice Europske unije,«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2017.

Klasa: 022-03/16-01/115

Zagreb, 9. prosinca 2016.

HRVATSKI SABOR

Predsjednik
Hrvatski sabor
Božo Petrov, v. r.
### NN 120/2016 (21.12.2016.), Zakon o izmjeni Zakona o plaćama sudaca i drugih pravosudnih dužnosnika

HRVATSKI SABOR

2614

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Proglašavam Zakon o izmjeni Zakona o plaćama sudaca i drugih pravosudnih dužnosnika, koji je Hrvatski sabor donio na sjednici 9. prosinca 2016. godine.

Klasa: 011-01/16-01/70

Urbroj: 71-06-01/1-16-2

Zagreb, 13. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA

Članak 1.

U Zakonu o plaćama sudaca i drugih pravosudnih dužnosnika (»Narodne novine«, br. 10/99., 25/00., 30/01., 59/01., 114/01., 116/01., 64/02., 153/02., 154/02., 17/04., 34/07., 146/08., 39/09., 14/11., 12/12., 143/12., 100/14. i 147/14.), članak 5. briše se.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2017.

Klasa: 022-03/16-01/119

Zagreb, 9. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 120/2016 (21.12.2016.), Odluka o imenovanju savjetnice Predsjednice Republike Hrvatske za društvene djelatnosti i mlade

PREDSJEDNICA REPUBLIKE HRVATSKE

2615

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU SAVJETNICE PREDSJEDNICE REPUBLIKE HRVATSKE ZA DRUŠTVENE DJELATNOSTI I MLADE

Mr. sc. RENATA MARGARETIĆ URLIĆ imenuje se savjetnicom Predsjednice Republike Hrvatske za društvene djelatnosti i mlade.

Ova Odluka stupa na snagu 20. prosinca 2016. godine.

Klasa: 080-02/16-01/24

Urbroj: 71-06-01/1-16-1

Zagreb, 15. prosinca 2016.

Predsjednica
Republike Hrvatske
Kolinda Grabar-Kitarović, v. r.
### NN 120/2016 (21.12.2016.), Indeks potrošačkih cijena u studenome 2016.

DRŽAVNI ZAVOD ZA STATISTIKU

2620

Državni zavod za statistiku objavljuje

INDEKS

POTROŠAČKIH CIJENA U STUDENOME 2016.

Indeks potrošačkih cijena u studenome 2016. u odnosu na listopad 2016. iznosi 100,0.

Klasa: 957-04/16-01/1

Urbroj: 555-09-05-16-25

Zagreb, 15. prosinca 2016.

Ravnatelj
Marko Krištof, v. r.
### NN 120/2016 (21.12.2016.), Pravilnik o obvezi vođenja evidencije obračunskih komunalnih mjerila u uporabi

DRŽAVNI ZAVOD ZA MJERITELJSTVO

2618

Na temelju članka 23. stavka 3. Zakona o mjeriteljstvu (»Narodne novine«, broj 74/14), ravnatelj Državnog zavoda za mjeriteljstvo donosi

PRAVILNIK

O OBVEZI VOĐENJA EVIDENCIJE OBRAČUNSKIH KOMUNALNIH MJERILA U UPORABI

Članak 1.

(1) Ovim Pravilnikom propisuje se obveza, sadržaj i način vođenja evidencije obračunskih komunalnih mjerila u uporabi (u daljnjem tekstu: evidencija komunalnih mjerila).

(2) Evidenciju komunalnih mjerila iz stavka 1. ovog članka dužne su voditi pravne i fizičke osobe koje prodaju toplinsku energiju, električnu energiju, vodu i plin.

Članak 2.

(1) Evidencija komunalnih mjerila vodi se u elektroničkom obliku na računalu koja mora sadržavati ažurne podatke o svim mjerilima koja se nalaze u distributivnoj mreži odnosno u uporabi.

(2) Sadržaj evidencije komunalnih mjerila mora sadržavati najmanje sljedeće podatke:

– redni broj,

– šifru mjerila,

– proizvođača mjerila,

– tip mjerila,

– tvornički broj mjerila (serijski broj mjerila),

– godinu proizvodnje mjerila,

– službenu oznaku tipa mjerila (tipnog odobrenja),

– godišnji ovjerni žig,

– datum isteka ovjere (ovjerno razdoblje ističe/valjanost ovjernog žiga vrijedi do),

– mjesto ugradnje mjerila (adresa potrošača kod kojeg je ugrađeno mjerilo).

Članak 3.

(1) Podaci iz članka 2. stavka 2. unose se u računalo na način kojim će se osigurati naknadni sumarni prikaz podataka i to najmanje: broj mjerila u uporabi, broj mjerila kojima je isteklo ovjerno razdoblje, broj mjerila kojima ističe ovjerno razdoblje iduće kalendarske godine i broj nedostupnih mjerila.

(2) Svi podaci koji se unose u računalo moraju imati svoju sigurnosnu (pričuvnu) kopiju pohranjenu na odgovarajućem mediju.

(3) Pričuvna kopija stvara se nakon svakog ažuriranja podataka, a najmanje jednom mjesečno (za nove podatke).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/16-02/14
Urbroj: 558-01/2-16-1
Zagreb, 16. prosinca 2016.

Zamjenik ravnatelja
mr. sc. Božidar Ljubić, dipl. ing., v. r.
### NN 121/2016 (23.12.2016.), Odluka o najvišem postotku naknade depozitaru za 2017. godinu

HRVATSKA AGENCIJA ZA NADZOR FINANCIJSKIH USLUGA

2669

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), primjenom odredbe članka 191. stavka 2. Zakona o obveznim mirovinskim fondovima (»Narodne novine« broj 19/14 i 93/15), Hrvatska agencija za nadzor financijskih usluga na sjednici Upravnog vijeća održanoj 16. prosinca 2016. godine donijela je

ODLUKU

O NAJVIŠEM POSTOTKU NAKNADE DEPOZITARU ZA 2017. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima u 2017. godini ima pravo na naknadu od najviše 0,035% od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/16-03/08

Urbroj: 326-01-440-16-1

Zagreb, 16. prosinca 2016.

Predsjednik
Upravnog vijeća
Petar-Pierre Matek, v. r.
### NN 121/2016 (23.12.2016.), Pravilnik o izmjenama i dopunama Pravilnika o strukturi i sadržaju financijskih i dodatnih izvještaja mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2671

Na temelju članka 98. stavka 4. točaka 1. i 2. Zakona o mirovinskim osiguravajućim društvima (»Narodne novine« broj 22/14) Hrvatska agencija za nadzor financijskih usluga na sjednici Upravnog vijeća 16. prosinca 2016. godine donosi

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA MIROVINSKOG OSIGURAVAJUĆEG DRUŠTVA

Članak 1.

Ovim Pravilnikom mijenja se Pravilnik o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 37/16), u dijelu koji se odnosi na način dostave izvještaja.

Članak 2.

U članku 6. stavku 1. Pravilnika o strukturi i sadržaju financijskih i dodatnih izvještaja mirovinskog osiguravajućeg društva (»Narodne novine« broj 37/16) riječi »točke 1. do 5.« brišu se.

Članak 3.

Članak 7. mijenja se i glasi:

»(1) Izvještaje iz članka 3. stavka 1. te članka 4. stavka 2. ovoga Pravilnika mirovinsko osiguravajuće društvo dužno je dostaviti Agenciji u elektroničkom obliku s naprednim elektroničkim potpisom u skladu s tehničkom uputom Agencije.

(2) Smatra se da je mirovinsko osiguravajuće društvo dostavilo izvještaje iz stavka 1. ovoga članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko osiguravajuće društvo dužno je u propisanom roku dostaviti izvještaje iz članka 3. stavka 1. te članka 4. stavka 2. ovoga Pravilnika u pisanom obliku, neposredno ili poštom u svrhu pravodobnog izvještavanja. Mirovinsko osiguravajuće društvo dužno je dostaviti izvještaje na način propisan stavkom 1. ovoga članka čim prestanu razlozi nemogućnosti dostave, a najkasnije u roku od osam dana od prestanka okolnosti koje su prouzročile tehničku nemogućnost takve dostave.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na izvještaj sa stanjem na dan 31. 1. 2017. godine.

Klasa: 011-02/16-04/23
Urbroj: 326-01-660-16-02
Zagreb, 16. prosinca 2016.

Predsjednik
Upravnog vijeća
Petar-Pierre Matek, v. r.
### NN 121/2016 (23.12.2016.), Pravilnik o izmjenama i dopunama Pravilnika o dozvoljenim ulaganjima i ograničenjima ulaganja imovine za pokriće tehničkih pričuva mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2672

Na temelju članka 92. stavka 5., članka 93. stavka 5. i članka 98. stavka 4. točke 2. Zakona o mirovinskim osiguravajućim društvima (Narodne novine broj 22/14; dalje u tekstu: Zakon) Hrvatska agencija za nadzor financijskih usluga (dalje u tekstu: Agencija) na sjednici Upravnog vijeća 16. prosinca 2016. godine donosi

PRAVILNIK

O IZMJENAMA I DOPUNAMA PRAVILNIKA O DOZVOLJENIM ULAGANJIMA I OGRANIČENJIMA ULAGANJA IMOVINE ZA POKRIĆE TEHNIČKIH PRIČUVA MIROVINSKOG OSIGURAVAJUĆEG DRUŠTVA

Članak 1.

Članak 14. Pravilnika o dozvoljenim ulaganjima i ograničenjima ulaganja imovine za pokriće tehničkih pričuva mirovinskog osiguravajućeg društva (»Narodne novine« broj 98/14) mijenja se i glasi:

»(1) Izvještaje iz članka 11. stavka 1. ovoga Pravilnika mirovinsko osiguravajuće društvo dužno je dostaviti Agenciji u elektroničkom obliku s naprednim elektroničkim potpisom u skladu s tehničkom uputom Agencije.

(2) Smatra se da je mirovinsko osiguravajuće društvo dostavilo izvještaje iz stavka 1. ovoga članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko osiguravajuće društvo dužno je u propisanom roku dostaviti izvještaje iz članka 11. stavka 1. ovoga Pravilnika u pisanom obliku, neposredno ili poštom u svrhu pravodobnog izvještavanja. Mirovinsko osiguravajuće društvo dužno je dostaviti izvještaje na način propisan stavkom 1. ovoga članka čim prestanu razlozi nemogućnosti dostave, a najkasnije u roku od osam dana od prestanka okolnosti koje su prouzročile tehničku nemogućnost takve dostave.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na izvještaje sa stanjem na dan 31. 3. 2017. godine.

Klasa: 011-02/16-04/45
Urbroj: 326-01-660-16-01
Zagreb, 16. prosinca 2016.

Predsjednik
Upravnog vijeća
Petar-Pierre Matek, v. r.
### NN 121/2016 (23.12.2016.), Pravilnik o izmjenama i dopunama Pravilnika o adekvatnosti kapitala mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2673

Na temelju članka 75. stavka 2. i članka 79. stavka 4. Zakona o mirovinskim osiguravajućim društvima (»Narodne novine« broj 22/14, dalje u tekstu: Zakon) Hrvatska agencija za nadzor financijskih usluga na sjednici Upravnog vijeća 16. prosinca 2016. donijela je

PRAVILNIK

O IZMJENAMA I DOPUNAMA PRAVILNIKA O ADEKVATNOSTI KAPITALA MIROVINSKOG OSIGURAVAJUĆEG DRUŠTVA

Članak 1.

U članku 3. stavku 1. točki 2. Pravilnika o adekvatnosti kapitala mirovinskog osiguravajućeg društva (»Narodne novine« broj 74/2014) dodaje se podtočka c. koja glasi:

»c. interventne pričuve,«.

Članak 2.

Članak 14. mijenja se i glasi:

»(1) Izvještaje iz članka 11. stavka 1. ovoga Pravilnika mirovinsko osiguravajuće društvo dužno je dostaviti Agenciji u elektroničkom obliku s naprednim elektroničkim potpisom u skladu s tehničkom uputom Agencije. Izvještaje iz članka 11. stavka 1. točaka 2. i 3. ovoga Pravilnika potvrđuje imenovani ovlašteni aktuar mirovinskog osiguravajućeg društva.

(2) Smatra se da je mirovinsko osiguravajuće društvo dostavilo izvještaje iz stavka 1. ovoga članka u trenutku kada je izvještaj prihvaćen na poslužitelju Agencije za primanje izvještaja.

(3) U opravdanim slučajevima nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko osiguravajuće društvo dužno je u propisanom roku dostaviti izvještaje iz članka 11. stavka 1. ovoga Pravilnika u pisanom obliku, neposredno ili poštom u svrhu pravodobnog izvještavanja. Mirovinsko osiguravajuće društvo dužno je dostaviti izvještaje na način propisan stavkom 1. ovoga članka čim prestanu razlozi nemogućnosti dostave, a najkasnije u roku od osam dana od prestanka okolnosti koje su prouzročile tehničku nemogućnost takve dostave.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na izvještaje sa stanjem na dan 31. 3. 2017. godine.

Klasa: 011-02/16-04/44
Urbroj: 326-01-660-16-01
Zagreb, 16. prosinca 2016.

Predsjednik
Upravnog vijeća
Petar-Pierre Matek, v. r.
### NN 121/2016 (23.12.2016.), Odluka o izmjeni i dopuni Odluke o prirezu porezu na dohodak Grada Pregrade

Grad Pregrada

2674

Na temelju članka 30. i 30. A Zakona o financiranju jedinica lokalne i područne (regionalne) samouprave (NN 117/93, 69/97, 33/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15) te članka 32. Statuta Grada Pregrade (»Službeni glasnik« Krapinsko-zagorske županije broj 6/13 i 17/13), Gradsko vijeće Grada Pregrade na 23. sjednici održanoj 14. prosinca 2016. godine, donijelo je

ODLUKU

O IZMJENI I DOPUNI ODLUKE O PRIREZU POREZU NA DOHODAK

Članak 1.

Članak 4. Odluke o prirezu porezu na dohodak Grada Pregrade (»Službeni glasnik« Krapinsko-zagorske županije broj 3/04, 10 /06) mijenja se i glasi:

»Prirez porezu na dohodak prihod je proračuna Grada Pregrade koji će se koristiti namjenski u iznosu 60% za rekonstrukciju i izgradnju nerazvrstanih cesta i ulica te 40% za izgradnju održavanje komunalnih infrastrukturnih objekata na području Grada Pregrade.«

Članak 2.

Ova Odluka stupa na snagu osmog dana od objave u »Narodnim novinama«, a primjenjuje se od 1. siječnja 2017. godine.

Ova Odluka objavljuje se u Službenom glasniku Krapinsko-zagorske županije.

Klasa: 410-01/16-01/03

Urbroj: 2214/01-01-16-2

Pregrada, 14. prosinca 2016.

Predsjednik
Gradskog vijeća
Zlatko Borša, v. r.
### NN 121/2016 (23.12.2016.), Pravilnik o stavljanju izvan snage Pravilnika o dozvolama, ovlaštenjima i posebnim ovlastima kontrolora zračnog prometa

MINISTARSTVO MORA, PROMETA I INFRASTRUKTURE

2663

Na temelju članka 142. točka 1. Zakona o zračnom prometu (»Narodne novine« broj 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O DOZVOLAMA, OVLAŠTENJIMA I POSEBNIM OVLASTIMA KONTROLORA ZRAČNOG PROMETA

Članak 1.

Ovim Pravilnikom stavlja se izvan snage Pravilnik o dozvolama, ovlaštenjima i posebnim ovlastima kontrolora zračnog prometa (»Narodne novine« broj 75/13, 142/13 i 109/14).

Članak 2.

Ovaj Pravilnik stupa na snagu 1. siječnja 2017. godine.

Klasa: 011-01/16-01/194
Urbroj: 530-06-1-1-16-2
Zagreb,14. prosinca 2016.

Ministar
mora, prometa i infrastrukture
Oleg Butković, v. r.
### NN 121/2016 (23.12.2016.), Odluka o imenovanju zamjenice pravobraniteljice za osobe s invaliditetom

HRVATSKI SABOR

2631

Na temelju članka 81. Ustava Republike Hrvatske i članka 4. stavka 1. Zakona o pravobranitelju za osobe s invaliditetom (»Narodne novine«, br. 107/07.) Hrvatski sabor na sjednici 15. prosinca 2016. donio je

ODLUKU

O IMENOVANJU ZAMJENICE PRAVOBRANITELJICE ZA OSOBE S INVALIDITETOM

Imenuje se MIRA PEKEČ KNEŽEVIĆ zamjenicom pravobraniteljice za osobe s invaliditetom.

Klasa: 021-13/16-07/41

Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Odluka o imenovanju zamjenika pravobraniteljice za osobe s invaliditetom

HRVATSKI SABOR

2632

Na temelju članka 81. Ustava Republike Hrvatske i članka 4. stavka 1. Zakona o pravobranitelju za osobe s invaliditetom (»Narodne novine«, br. 107/07.) Hrvatski sabor na sjednici 15. prosinca 2016. donio je

ODLUKU

O IMENOVANJU ZAMJENIKA PRAVOBRANITELJICE ZA OSOBE S INVALIDITETOM

Imenuje se DARIJO JURIŠIĆ zamjenikom pravobraniteljice za osobe s invaliditetom.

Klasa: 021-13/16-07/41

Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Odluka o razrješenju zamjenika člana i imenovanju zamjenice člana Izaslanstva Hrvatskoga sabora u Parlamentarnoj skupštini Vijeća Europe

HRVATSKI SABOR

2630

Na temelju članka 81. Ustava Republike Hrvatske, Hrvatski sabor na sjednici 15. prosinca 2016. donio je

ODLUKU

O RAZRJEŠENJU ZAMJENIKA ČLANA I IMENOVANJU ZAMJENICE ČLANA IZASLANSTVA HRVATSKOGA SABORA U PARLAMENTARNOJ SKUPŠTINI VIJEĆA EUROPE

I.

Razrješuje se zamjenik člana Izaslanstva Hrvatskoga sabora u Parlamentarnoj skupštini Vijeća Europe ORSAT MILJENIĆ.

II.

Za zamjenicu člana Izaslanstva Hrvatskoga sabora u Parlamentarnoj skupštini Vijeća Europe imenuje se SABINA GLASOVAC.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/16-04/31

Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Zakon o izmjenama Zakona o ugostiteljskoj djelatnosti

HRVATSKI SABOR

2626

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UGOSTITELJSKOJ DJELATNOSTI

Proglašavam Zakon o izmjenama Zakona o ugostiteljskoj djelatnosti, koji je Hrvatski sabor donio na sjednici 15. prosinca 2016. godine.

Klasa: 011-01/16-01/78

Urbroj: 71-06-01/1-16-2

Zagreb, 20. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENAMA ZAKONA O UGOSTITELJSKOJ DJELATNOSTI

Članak 1.

U Zakonu o ugostiteljskoj djelatnosti (»Narodne novine«, br. 85/15.) u članku 25. stavku 1. riječi: »31. prosinca 2016.« zamjenjuju se riječima: »31. prosinca 2020.«.

Članak 2.

U članku 34. stavku 4. riječi: »31. prosinca 2016.« zamjenjuju se riječima: »31. prosinca 2020.«.

U stavku 5. riječi: »31. prosinca 2016.« zamjenjuju se riječima: »31. prosinca 2020.«.

Članak 3.

Ugostitelji, iznajmljivači i nositelji ili članovi obiteljskog poljoprivrednog gospodarstva koji na dan stupanja na snagu ovoga Zakona obavljaju ugostiteljsku djelatnost, odnosno pružaju ugostiteljske usluge temeljem privremenog rješenja iz članka 25. stavka 1., članka 34. stavaka 4. i 5. i članka 39. stavka 9., a u vezi s člankom 34. stavcima 4. i 5. Zakona o ugostiteljskoj djelatnosti (»Narodne novine«, br. 85/15.), temeljem istih privremenih rješenja nastavljaju obavljati ugostiteljsku djelatnost, odnosno pružati ugostiteljske usluge, najdulje do 31. prosinca 2020.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/16-01/120

Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Zakon o izmjeni Zakona o policiji

HRVATSKI SABOR

2628

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POLICIJI

Proglašavam Zakon o izmjeni Zakona o policiji, koji je Hrvatski sabor donio na sjednici 15. prosinca 2016. godine.

Klasa: 011-01/16-01/80

Urbroj. 71-06-01/1-16-2

Zagreb, 20. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENI ZAKONA O POLICIJI

Članak 1.

U Zakonu o policiji (»Narodne novine«, br. 34/11., 130/12. i 89/14.) u članku 128. riječi: »koje stupaju na snagu 1. siječnja 2017.« zamjenjuju se riječima: »koje stupaju na snagu 1. siječnja 2018.«.

Članak 2.

Ovaj Zakon objavit će se u »Narodnim novinama«, a stupa na snagu 31. prosinca 2016.

Klasa: 022-03/16-01/123
Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Zakon o izmjenama Zakona o članarinama u turističkim zajednicama

HRVATSKI SABOR

2627

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ČLANARINAMA U TURISTIČKIM ZAJEDNICAMA

Proglašavam Zakon o izmjenama Zakona o članarinama u turističkim zajednicama, koji je Hrvatski sabor donio na sjednici 15. prosinca 2016. godine.

Klasa: 011-01/16-01/79

Urbroj: 71-06-01/1-16-2

Zagreb, 20. prosinca 2016.

Predsjednica
Republike Hrvatske
Kolinda Grabar-Kitarović, v. r.

ZAKON

O IZMJENAMA ZAKONA O ČLANARINAMA U TURISTIČKIM ZAJEDNICAMA

Članak 1.

U Zakonu o članarinama u turističkim zajednicama (»Narodne novine«, br. 152/08., 88/10. i 110/15.) članak 9. mijenja se i glasi:

»Obveznici plaćanja članarine iz članka 4. ovoga Zakona plaćaju članarinu po sljedećim stopama:

|  |  |  |  |  |  |
| --- | --- | --- | --- | --- | --- |
|  | A | B | C | D |  |
| Prva skupina | 0,16150 | 0,14858 | 0,12920 | 0,11628 |
| Druga skupina | 0,12920 | 0,11628 | 0,09690 | 0,08398 |
| Treća skupina | 0,09690 | 0,08398 | 0,06460 | 0,05168 | .«. |

Članak 2.

Članak 10. mijenja se i glasi:

»Obveznici plaćanja članarine iz članka 5. ovoga Zakona plaćaju članarinu po sljedećim stopama:

|  |  |  |  |  |  |
| --- | --- | --- | --- | --- | --- |
|  | A | B | C | D |  |
| Prva skupina | 0,03230 | 0,03097 | 0,02774 | 0,02584 |
| Druga skupina | 0,02584 | 0,02451 | 0,02261 | 0,02128 |
| Treća skupina | 0,01938 | 0,01805 | 0,01615 | 0,01482 |
| Četvrta skupina | 0,01292 | 0,00836 | 0,00646 | 0,00646 | .«. |

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2017.

Klasa: 022-03/16-01/131

Zagreb, 15. prosinca 2016.

HRVATSKI SABOR

Predsjednik
Hrvatskoga sabora
Božo Petrov, v. r.
### NN 121/2016 (23.12.2016.), Rješenje o imenovanju državnog tajnika u Ministarstvu zaštite okoliša i energetike

VLADA REPUBLIKE HRVATSKE

2636

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU ZAŠTITE OKOLIŠA I ENERGETIKE

Imenuje se dr. sc. MARIO ŠILJEG državnim tajnikom u Ministarstvu zaštite okoliša i energetike.

Klasa: 080-02/16-01/577

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju pomoćnika ministra poljoprivrede

VLADA REPUBLIKE HRVATSKE

2637

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU POMOĆNIKA MINISTRA POLJOPRIVREDE

Imenuje se KREŠIMIR IVANČIĆ pomoćnikom ministra poljoprivrede.

Klasa: 080-02/16-01/578

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju glavnog tajnika Ministarstva turizma

VLADA REPUBLIKE HRVATSKE

2638

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU GLAVNOG TAJNIKA MINISTARSTVA TURIZMA

Imenuje se IVO BAŠIĆ glavnim tajnikom Ministarstva turizma, na razdoblje od četiri godine.

Klasa: 080-02/16-01/557

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o razrješenju pomoćnice ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

2639

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 43. stavka 1. podstavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O RAZRJEŠENJU POMOĆNICE RAVNATELJA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se EOS MARTINAC, dr. med., dužnosti pomoćnice ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom, za vještačenje, na osobni zahtjev.

Klasa: 080-02/16-02/314

Urbroj: 5030115/1-16-03

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

2640

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09 i 56/13), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Imenuje se mr. sc. ANA ODAK članicom Upravnog vijeća Agencije za plaćanja u poljoprivredi, ribarstvu i ruralnom razvoju.

Klasa: 080-02/16-01/544

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o razrješenju predsjednice i članice Upravnog vijeća Hrvatske agencije za hranu

VLADA REPUBLIKE HRVATSKE

2641

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 28. stavka 2. Zakona o hrani (»Narodne novine«, br. 81/13, 14/14 i 30/15), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O RAZRJEŠENJU PREDSJEDNICE I ČLANICE UPRAVNOG VIJEĆA HRVATSKE AGENCIJE ZA HRANU

1. Razrješuje se dr. sc. MIRJANA MATAUŠIĆ-PIŠL, dr. vet. med., dužnosti predsjednice Upravnog vijeća Hrvatske agencije za hranu, na koju je imenovana kao predstavnica ministarstva nadležnog za poljoprivredu.

2. Razrješuje se BOŽICA RUKAVINA dužnosti članice Upravnog vijeća Hrvatske agencije za hranu, na koju je imenovana kao predstavnica ministarstva nadležnog za poljoprivredu.

Klasa: 080-02/16-02/504

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju predsjednice Upravnog vijeća Hrvatske agencije za hranu

VLADA REPUBLIKE HRVATSKE

2642

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 28. stavka 2. Zakona o hrani (»Narodne novine«, br. 81/13, 14/14 i 30/15), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU PREDSJEDNICE UPRAVNOG VIJEĆA HRVATSKE AGENCIJE ZA HRANU

Imenuje se dr. sc. JELENA ĐUGUM predsjednicom Upravnog vijeća Hrvatske agencije za hranu, kao predstavnica ministarstva nadležnog za poljoprivredu.

Klasa: 080-02/16-01/559

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o razrješenju predsjednika, člana i tajnika Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu

VLADA REPUBLIKE HRVATSKE

2643

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 61. stavka 2. Zakona o šumskom reprodukcijskom materijalu (»Narodne novine«, br. 75/09, 61/11, 56/13 i 14/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O RAZRJEŠENJU PREDSJEDNIKA, ČLANA I TAJNIKA POVJERENSTVA ZA RJEŠAVANJE O ŽALBAMA PROTIV RJEŠENJA ŠUMARSKIH INSPEKTORA PREMA ZAKONU O ŠUMSKOM REPRODUKCIJSKOM MATERIJALU

1. Razrješuje se ANĐELKO GROSPIĆ dužnosti predsjednika Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu, radi isteka mandata.

2. Razrješuje se ANTE VUKOVIĆ dužnosti člana Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu, radi isteka mandata.

3. Razrješuje se IGOR HASL dužnosti tajnika Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu, radi isteka mandata.

Klasa: 080-02/16-02/516

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju predsjednika, člana i tajnika Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu

VLADA REPUBLIKE HRVATSKE

2644

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 61. stavka 2. Zakona o šumskom reprodukcijskom materijalu (»Narodne novine«, br. 75/09, 61/11, 56/13 i 14/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU PREDSJEDNIKA, ČLANA I TAJNIKA POVJERENSTVA ZA RJEŠAVANJE O ŽALBAMA PROTIV RJEŠENJA ŠUMARSKIH INSPEKTORA PREMA ZAKONU O ŠUMSKOM REPRODUKCIJSKOM MATERIJALU

1. Imenuje se ANĐELKO GROSPIĆ predsjednikom Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu.

2. Imenuje se ANTE VUKOVIĆ članom Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu.

3. Imenuje se TOMISLAV ČEKO tajnikom Povjerenstva za rješavanje o žalbama protiv rješenja šumarskih inspektora prema Zakonu o šumskom reprodukcijskom materijalu.

Klasa: 080-02/16-01/572

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o razrješenju predsjednika, člana i tajnika Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu

VLADA REPUBLIKE HRVATSKE

2645

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 10. Zakona o šumskom reprodukcijskom materijalu (»Narodne novine«, br. 75/09, 61/11, 56/13 i 14/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O RAZRJEŠENJU PREDSJEDNIKA, ČLANA I TAJNIKA POVJERENSTVA ZA RJEŠAVANJE O ŽALBAMA PROTIV RJEŠENJA FITOSANITARNIH INSPEKTORA PREMA ZAKONU O ŠUMSKOM REPRODUKCIJSKOM MATERIJALU

1. Razrješuje se MILJENKO DEŠKOVIĆ dužnosti predsjednika Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu, radi isteka mandata.

2. Razrješuje se ROBERT SMOLEC dužnosti člana Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu, radi isteka mandata.

3. Razrješuje se ANTE VUKOVIĆ dužnosti tajnika Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu, radi isteka mandata.

Klasa: 080-02/16-02/515

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju predsjednika, člana i tajnika Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu

VLADA REPUBLIKE HRVATSKE

2646

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 10. Zakona o šumskom reprodukcijskom materijalu (»Narodne novine«, br. 75/09, 61/11, 56/13 i 14/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU PREDSJEDNIKA, ČLANA I TAJNIKA POVJERENSTVA ZA RJEŠAVANJE O ŽALBAMA PROTIV RJEŠENJA FITOSANITARNIH INSPEKTORA PREMA ZAKONU O ŠUMSKOM REPRODUKCIJSKOM MATERIJALU

1. Imenuje se MILJENKO DEŠKOVIĆ predsjednikom Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu.

2. Imenuje se ROBERT SMOLEC članom Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu.

3. Imenuje se ANTE VUKOVIĆ tajnikom Povjerenstva za rješavanje o žalbama protiv rješenja fitosanitarnih inspektora prema Zakonu o šumskom reprodukcijskom materijalu.

Klasa: 080-02/16-01/571

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o razrješenju predsjednika, zamjenice predsjednika i članova Vijeća Hrvatske agencije za civilno zrakoplovstvo

VLADA REPUBLIKE HRVATSKE

2647

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 8. stavka 1. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O RAZRJEŠENJU PREDSJEDNIKA, ZAMJENICE PREDSJEDNIKA I ČLANOVA VIJEĆA HRVATSKE AGENCIJE ZA CIVILNO ZRAKOPLOVSTVO

1. Razrješuje se doc. dr. sc. MIRKO TATALOVIĆ dužnosti predsjednika Vijeća Hrvatske agencije za civilno zrakoplovstvo, radi isteka mandata.

2. Razrješuje se dr. sc. DIANA BOŽIĆ dužnosti zamjenice predsjednika Vijeća Hrvatske agencije za civilno zrakoplovstvo, radi isteka mandata.

3. Razrješuju se dužnosti članovi Vijeća Hrvatske agencije za civilno zrakoplovstvo, radi isteka mandata:

– JOSIP ČULETIĆ

– prof. dr. sc. TINO BUCAK.

Klasa: 080-02/16-02/467

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.
### NN 121/2016 (23.12.2016.), Rješenje o imenovanju članova Vijeća Hrvatske agencije za civilno zrakoplovstvo

VLADA REPUBLIKE HRVATSKE

2648

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 8. stavka 1. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14), Vlada Republike Hrvatske je na sjednici održanoj 14. prosinca 2016. godine donijela

RJEŠENJE

O IMENOVANJU ČLANOVA VIJEĆA HRVATSKE AGENCIJE ZA CIVILNO ZRAKOPLOVSTVO

Za članove Vijeća Hrvatske agencije za civilno zrakoplovstvo, imenuju se:

– DANIJEL TURKALJ

– doc. dr. sc. ANDRIJA VIDOVIĆ

– JOSIP ČULETIĆ

– prof. dr. sc. SANJA STEINER

– MIRKO BOŽIĆ.

Klasa: 080-02/16-01/515

Urbroj: 5030115/1-16-02

Zagreb, 14. prosinca 2016.

Predsjednik
mr. sc. Andrej Plenković, v. r.